Document ID: 32006R1746

KOMISIJOS REGLAMENTAS (EB) Nr. 1746/2006
2006 m. lapkričio 24 d.
kuriuo pataisomas Reglamentas (EB) Nr. 1279/2006, 2005-2006 m. prekybos metams nustatantis specialų mažiausių cukrinių runkelių kainų ir gamybos bei papildomų mokesčių cukraus sektoriuje žemės ūkio perskaičiavimo kursą, taikytiną bendros valiutos neįsivedusių valstybių narių valiutų atžvilgiu
EUROPOS BENDRIJŲ KOMISIJA,EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1),
atsižvelgdama į 1993 m. birželio 30 d. Komisijos reglamentą (EEB) Nr. 1713/93, nustatantį žemės ūkio perskaičiavimo kurso taikymo cukraus sektoriuje specialiąsias išsamias taisykles (2), ypač į jo 1 straipsnio 3 dalį,
kadangi:
(1)
Komisijos reglamento (EB) Nr. 1279/2006 (3) priede buvo nustatytas neteisingas specialus žemės ūkio perskaičiavimo kursas Slovakijos kronai.
(2)
Reikėtų ištaisyti šią klaidą pakeičiant Slovakijos kronai nustatytą perskaičiavimo kursą 38,0739 (klaidingas kursas 39,0739).
(3)
Siekiant įtraukti 2005-2006 prekybos metus, ištaisytas kursas turi būti taikomas nuo Reglamento (EB) Nr. 1276/2006 įsigaliojimo datos,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1279/2006 priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra taikomas nuo 2005 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 24 d.

Labels: 2
15
17
6